Eesti Vabariigi ja Püha Tooli vaheline kokkulepe katoliku kiriku õigusliku staatuse kohta Eesti Vabariigis jõustus 1999. aastal. Kokkuleppe kohaselt garanteerib Eesti katoliku usu avaliku tunnistamise ja praktiseerimise vabaduse. 2009. aastal pöördus Püha Tooli nuntsius Eesti poole diplomaatilise noodiga,  milles tehti ettepanek lisada kirikute ja koguduste seaduses usuliste ühenduste loetellu ka välislepingu alusel tegutsevad institutsioonid. Eelnõu kohaselt täiendataksegi seadust sellega, et usulisteks ühendusteks peetakse ka välislepingu alusel tegutsevaid kiriku institutsioone.